rlitschk/wikidir huggingface dataset:
Ludwig Amadeus Josef Maria Ferdinand Franz vun Savoyen, Hertog vun de Abruzzen (italieensch Luigi Amadeo Giuseppe Maria Ferdinando Francesco di Savoia; * 29. Januar 1873 in Madrid; † 18. März 1933 in Mogadischu) weer en italieensch Marineoffizier un Forscher. He weer de drüdde Söhn vun’n König Amadeus vun Spanien. 1897 weer he de eerste, de op den Saint-Elias-Barg kladdern dei. He kartografeer 1899 tohoop mit’n italieenschen Polarforscher Umberto Cagni den Noorddeel vun't Franz-Josef-Land. De Reis to’n Noordpol mit de Stella Polare hett aver nich klappt. Vun 1906 an möök he ene Expeditschoon in de Ruwenzori-Bargen un forsch de ut. Dorbi weer he op all de Bargen, op de bet denn noch nüms ropkladdert weer, un hett 16 Bargen utmeten. 1908 hett he dat Book Il Ruwenzori över siene Reis schreven. 1910 reis he in’t Himalaya un forsch den K2 vun dree Sieden ut. An’n Chogolisa keem he 7500 Meter hooch. In’n Eersten Weltkrieg weer he Marinekommandant un later in de italieensche Kolonie Somalia, wo he en Munstersiedlung opbo. De Ludwig-vun-Savoyen-Barg in de Ruwenzori-Bargen un de Ludwig-Amadeus-Spitz in’t Appennin sünd na em nöömt.
Georg Friedrich von Spörcken (* 9. März 1667 in Langeln; † 11. März 1728 in Horborg) weer en düütschen Verwaltungsbeamten. Von Spörcken is 1667 in Langeln boren un an’n 11. Juni 1667 döfft worrn. He weer as Landdrost tostännig för de Ämter Horborg, Winsen, Willemsborg un Mesborg. He hett an’n 29. Mai 1694 in Wulfenbüttel Anna Elisabeth von der Schulenburg (30. Dezember 1673-10. März 1730) freet. De beiden harrn ünner annern de Kinner Werner Adolph Gottlieb (1695-9. Februar 1752), de Landdrost in Horborg weer, August Friedrich (28. August 1698-13. Juni 1776), de later General för dat Kurförstendom Bruunswiek-Lümborg weer, Melusine Agnes (6. Mai 1701-10. August 1777), un Moritz August (10. September 1711-11. Juni 1765), de Generalleutnant in dat Kurförstendom Sassen weer. Normdaten: GND: 1011547546 (OGND, AKS) | VIAF: 171094629 | Wikipedia-Personensöök
Friedrich von der Schulenburg (* 3. September 1711; † 4. August 1765) weer en düütschen Verwaltungsbeamten. Von der Schulenburg is 1711 as Söhn von Hedwig Ernestina, borene von Sternberg, un Christian Günther von der Schulenburg (5. September 1684–25. Juni 1750) boren. He hett an’n 16. Juli 1748 Wilhemine Christiane von Münchhausen (6. Mai 1728–4. Juni 1769) freet un weer von 1752 bet to sien Dood 1765 as Landdrost tostännig för de Ämter Horborg, Winsen, Willemsborg un Mesborg. Von der Schulenburg is an’n 14. Juni 1765 bi en Schievenscheten bi de Pulvermöhl in Mäkelfeld dör en Versehn von Anna Maria Thiling anschaten worrn. He is so swoor verwunnt worrn, dat he an’n 4. August doodbleven is. He is denn an’n 9. August ünner de Dreefaltigkeitskark in Horborg begraven worrn. Sien Nafolger as Landdrost weer denn Otto von Münchhausen. Ernst Wübbe: Als auf der Pulvermühle bei Meckelfeld noch Schießpulver verfertigt wurde. In: Harburger Jahrbuch 1980–1985. Horborg 1986, Sied 105ff Normdaten: GND: 1035136740 (OGND, AKS) | VIAF: 303012670 | Wikipedia-Personensöök
De Ööstern (Ostreidae) höört to de Klass vun de Musseln. De Naam in de Wetenschop kummt vun latiensch ostreum, ut greeksch ostéon för „Knaken“. Se leevt op de hele Welt an de Felsen vun’t flache Tiedenwater. De Binnenwänn vun de Schell sünd ut Parlmoder. De Parlmoder vun de Ööstern kann ok Frömdkörpers, de indrungen sünd, vullstännig ümmanteln un so Parlen utbillen. Disse Egenschop warrt in asiaatsche Waters ok för de Parlentucht bruukt. Ööstern köönt roh un lebennig oder överbacken eten warrn un gellt as en Delikatess. Se bargt vele Nehrstöff, de Vitaminen A, B1 un B2, as ok Magnesium, Kalzium, Zink, Phosphor un Jodid. In’t 19. Johrhunnert weren Ööstern, to’n Bispeel in England, noch en Eten för arme Lüüd. Eerst as de Mehrtall vun de Öösternbänk dör dat Versmutten vun de See dood bleven, änner sik dat. Ööstern warrt op’t best bi 3 bet 5 °C lagert un bleevt bet to negen Daag frisch. Se warrt för’t Lagern in Körv inpackt, so dat se sik nich to fröh apent. Wichtig is, dat de Ööster soltig Meerwater hett, sünst is se gau nich mehr to geneten. Op’t best smeckt se twischen September un April, in’n Sommer sünd de Ööstern bi’t Foortplanten
Dat Amt Töst weer en Verwaltungsrebeed in dat Königriek Hannover un de prüüßsche Provinz Hannover mit Seet in Töst binnen de Landdrostie Lümborg, dat von 1859 bet 1885 bestahn hett. Dor hett groff dat Rebeed von de Samtgemenen Hullnst un Töst, von de Gemeen Vosshusen un en Deel von de Gemeen Buxthu tohöört. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. Bi de Verwaltungsreform in dat Königriek Hannover 1859 is dat Amt Mesborg oplööst worrn. Ut dat Rebeed von dat fröhere Amt Mesborg un de Gemeen Holm ut dat Amt Solzhusen is denn dat ne’e Amt Töst billt worrn. Dat Amtsgericht Töst, dat för dat Amt tostännig weer, harr al siet 1852 bestahn. Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Horborg tohöört. Dat Amt is bet 1885 bleven. Denn sünd in de prüüßsche Provinz Hannover de Ämter in Kreise ümwannelt worrn. Dat Amt Töst is mit dat Amt Horborg tohoopleggt worrn un dor is de Kreis Horborg von worrn. 1859–1863: Amtsassesser Heinrich Ferdinand Marheineke (kommissarsch) 1863–1883: Heinrich Wilhelm Dieterichs
Eberhard Christian Compe (* 22. Dezember 1788 in Göttingen; † 9. Dezember 1867 in Horborg) weer en düütschen Verwaltungsbeamten. Compe is 1788 as Söhn von’n Gerichtsschult Heinrich Carl Bernhard Compe (1745–1802; later Amtmann in Nienborg) in Göttingen boren. He hett sik an’n 24. Oktober 1807 an de Universität Göttingen inschreven un dor Juristeree studeert. An’n 18. Januar 1809 hett Compe to de Stifters von dat Corps Hannovera Göttingen höört. Na de Schandarmen-Affäär is he in’n August 1809 ut Göttingen weg. Na dat Studium is Compe in’n hannöverschen Staatsdeenst gahn. He weer as Amtassesser von 1814 bet 1827 Interimsadministrater bi dat Amt Addelborg. Von dor is he as Amtsassesser an dat Gericht Leh gahn un hett dor von’n 9. November 1827 bet Oktober 1828 dat Leid över dat Gericht hatt. Na disse Tied weer he denn knapp teihn Johr Amtsassesser bi dat Amt Horborg. As Nafolger von Claus Otto Benedix von der Decken is he üm 1836 rüm Amtmann von dat Amt Neehuus worrn, 1846 Amtmann von dat Amt Horborg un 1853 Oberamtmann. Dat weer he bet 1858. Tohoop mit Waterbodirekter Johann Heinrich Blohm weer Compe Maat von de Horbörger Havenbokommission. 1859 is he Ehrenbörger von de Stadt Horborg worrn un
Wilhelm Iwan August Benedict Freiherr von Hodenberg (* 7. Mai 1786 in Hameln; † 27. Juli 1861 in Celle) weer en hannöverschen Verwaltungsbeamten. Von Hodenberg is 1786 as Söhn von Johanne Friederike Christiane, borene von Brummer (* 24. September 1762), un den Hauptmann Adolph Friedrich von Hodenberg (* 11. Februar 1755) in Hameln boren. He güng von 1797 bet 1804 op de Pagenschool in Hannover na School, ut de 1798 dat Georgianum worrn is. Von Michaelis 1804 bet Michaelis 1807 hett he Juristeree an de Universität Göttingen studeert. He weer dor bi dat Corps Bremensia Göttingen. Na dat Studium is he 1808 Auditer bi dat Amt Deefholt worrn un dor bet to’n 4. August 1810 bleven, as he as Ünnerpräfektur-Sekretär na Celle gahn is. An’n 17. Januar 1814 is he Drost supernumerär bi dat Amt Borgdörp worrn un keem an’n 3. April 1814 as Drost in dat Amt Ahlden. Von dor is he an’n 5. April 1819 as Drost in dat Amt Sie’enborg versett worrn, an’n 1. Juni 1821 in dat Amt Leendaal un an’n 10. Dezember 1838 as Drost in dat Amt Horborg. Dat is he bet 1843 bleven. In dat Johr is he denn an’n 12. März Direkter
Claus Heinrich von Lütcken (* 18. Mai 1765 op Good Holenwisch; † 22. September 1819 in Leendaal) weer en hannöverschen Verwaltungsbeamten. Von Lütcken is 1765 op dat Good Holenwisch in Holenwisch boren. He hett Ünnerricht bi en Huuslehrer kregen un weer denn op de Kloosterschool Ilfeld. Na de School hett he an de Universität Göttingen Juristeree studeert. 1789 hett he von sien Vader dat Good Holenwisch I arvt un is dormit an’n 17. Juni 1789 in de Riddermatrikel von de Ridderschop von dat Hertogdom Bremen indragen worrn. Von Lütcken is an’n 18. Oktober 1794 in dat Gericht Leh as ne’en Richter vörstellt worrn. Dor is he bet to’n 29. März 1797 bleven, as he ut Leh weg is, üm Drost un Greev bi dat Grevengericht Oolland in Jörk to warrn. In de Franzosentied 1811 is von Lütcken Richter an dat Tribunalgericht Leh worrn. As de Laag sik 1813 gegen de Franzosen wennen dee, hebbt sik de Lüüd ut Leh un Land Wusten gegen de Besatters stellt un von Lütcken an’n 13. März 1813 to’n Regent von Leh wählt. Nadem de Franzosentied 1813 in dat Königriek Hannover denn toenn weer, hett von Lütcken Leh verlaten un in de bremen-veernsche Regerungskummission seten,
Claus von der Decken is de Naam von Claus von der Decken (1460–1541), Börgermeester von Stood, Claus Benedict von der Decken (1704–1775), düütschen Verwaltungsbeamten, Claus von der Decken (1741–1803), düütschen Verwaltungsbeamten, Claus von der Decken (1742–1826), düütschen Politiker, Claus Otto Benedix von der Decken (1758–1841), düütschen Verwaltungsbeamten, Claus von der Decken (1782–1839), düütschen Verwaltungsbeamten, Claus Carl Eberhard von der Decken (1780–1818), düütschen Verwaltungsbeamten. Kiek ok bi: Carl Claus von der Decken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wilhelm Sievers is de Naam von Wilhelm Sievers (1840–1917), düütschen Politiker, Wilhelm Sievers (1860–1921), düütschen Geograaf, Wilhelm Sievers (1870–na 1947), düütschen Maler, Wilhelm Sievers (1896–1966), düütschen Politiker, Wilhelm Sievers (* 1931), düütschen Bischop. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bettina Löbel (* 29. November 1962 in Dresden, nah Heirat "Bettina Mirsojan") is en ehmalge düütsch Swemmsportlerin, de för de DDR antreden is. Se wurr 1977 un 1980 DDR-Meesterin över 200 m Borst. Hör gröttste internatschonale Spood weer de söbente Platz över 200 m Borst bi de de Olympisch Sömmerspelen 1980 in Moskau. Ok an dat 100 m Borst-Rennen hett se deelnommen, is aber in’ Vörloop all utscheeden. Bettina Löbel leevt hüüd in Moers un is Liddmaat bi den Duisburger ST. Bettina Löbel in de Datenbank vun Sportsreference.com (engelsch)
Poul Holmskov Schlüter (* 3. April 1929 in Tunnern, Süüdjütland; † 27. Mai 2021) weer en däänschn konservativen Politiker. He studeer Juristeree un is 1960 Afkaat worrn. Vun 1964 bet 1994 weer he Liddmaat vun’t däänsch Volksding. Vun 1974 bet 1977 un 1981 bet 1993 weer he Vörsitter vun de Konservative Volkspartei. Vun 1982 bet 1993 weer Schlüter denn de däänsche Ministerpräsident un vun 1994 bet 1999 Liddmaat vun’t Europääsche Parlament, vun dat he bet 1997 ok de Viezpräsident weer. Poul Schlüter. Mehr Biller, Videos oder Audiodateien to’t Thema gifft dat bi Wikimedia Commons. Ehemaliger Staatsminister Poul Schlüter verstorben. In: Der Nordschleswiger. Bund Deutscher Nordschleswiger, 28. Mai 2021, afropen an’n 28. Mai 2021.
Glenkinchie is en Whisky-Brenneree bi Pencaitland, East Lothian, Schottland. Se höört to’n Spirituosenkunzern Diageo (ehmols United Distillers), de en Deel vun den Whisky in jehmer Classic Malts-Reeg vermarkten deit. Die Bowarken vun de Brenneree sünd deelwies in de schottischen Denkmollisten in de Kategorie B inordent. De Destille weer 1825 ünner den Naam Milton vun de Bröder George un John Rate grünnt un eerst 1837 in Glenkinchie ümnöömt. De Rate-Bröder sünd 1853 bankrott gahn, so dat bit 1881 keen Whisky mehr herstellt weer. 1914 is de Brenneree an de Scottish Malt Distillers (SMD) gahn. As vele annere ok, is de Brenneree vun 1917 bit 1920 dicht maakt wesen. De Molteree (Floor maltings) vun Glenkinchie is 1968 opgeven worrn, een Johr later weer dorvun en Museum maakt. 1987 weer se an de United Distillers & Vintners (UDV) verköfft un güng dormit opletzt in den Besitt vun Diageo. Se is vundaag een vun de wenigen Destillen, de in de Lowlands noch Whisky brennen deit. Glenkinchie is een vun de wenigen Destillen, de in de Lowlands noch hüüt Whisky brennen doot. Ehr Water kriggt de Brenneree ut de Lammermuir Springs. In de Destille gifft dat en Meeschfatt (mash tun) vun 8,5nbsp;t un söss Gäärfatten
Bi Goliathkävers (Goliathus) hannelt sik dat um en Geslecht ut de Ünnerfamilie vun de Rosenkävers (Cetoniinae). Goliathkävers köönt bet to teihn Zentimeter lang warrn. De Klöör vun’n Chitin-Panzer ännert sik vun Käver to Käver. Welke Aarden sünd witt mit swart Gittermunster op de Flögeldecken un en poor swarte Placken un Striepen op’n Lief. Welke hebbt ok düüster rootbrune Flögeldecken. De Lief is swart mit en poor dünne witte Langsstriepen. Op’n Kopp hefft se en lütten Foortsatz, op den dat Heken en gavelt Hoorn sitten hett. De Föhlers sünd kort un sünd an’t Enn en beten dicker. De Kävers leevt in West- un Zentralafrika in de Regenwoolden un Savannen. De Deerter, de mehrst in’e Nacht aktiv sünd, sitt mehrst op de Stämm un Telgen vun de Bööm, vun de ehr Sapp se suupt. De Kävers bringt bet to 110 Gramm op de Waag un höört dormit to de swoorsten Insekten op de Eer. De Kävers sünd bi Sammlers begehrt un dorüm temlich düer. De Larven warrt bet to föffteihn Zentimeters lang. Se leevt vun dood Holt. Mank de Goliathkävers gifft dat fiev Aarden, de hefft denn to'n Deel noch allerhand verscheden Unneraarden un Formen. Goliathus goliatus (Goliathkäver) (Linnaeus, 1771) Goliathus albosignatus
Helmut Schön (* 15. September 1915 in Dresden; † 23. Februar 1996 in Wiesbaden) weer en düütsch Footballspeler un de bitlang spoodriekste Bundstrainer. As aktiv Footballspeler vun den Dresdner SC wunn Schön in de Runden 1942/43 un 1943/44 tweemal de Düütsch Footballmeesterschap un in de Johren 1940 un 1941 tweemal den Tschammer-Pokal. Tüschen 1937 un 1941 hett hüm Natschonalmannschapstrainer Sepp Herberger in 16 Länderspelen insett, bi de Helmut Schön 17 Doren schaaten hett. As Spelertrainer keem he ahn Probleme in den Övergang in dat Traineramt un wurr as Bundstrainer van 1964 bit 1978 en vun de spoodrieksten Natschonaltrainer vun de Welt. Bi sien eerst Weltmeesterschaps-Turnier as Bundstrainer 1966 in England reck he mit de düütsch Natschonalmannschap dat Endspeel; bi de Weltmeesterschap 1970 in Mexiko wurr he mit de Mannschap Dart. He wunn de Europameesterschap 1972, de Weltmeesterschap 1974 in Düütschland un wurr 1976 in Jugoslawien Viezeuropameester. Dat Schön as Bundstrainer den Natschonalspelern völ Freerüüms un Mitspraakrechte inrüümen dee, statt hörr stief taktische Maatregeln vörtogeven, seecht völ Sportjournalisten as sien herutragen Leistung an, wurr aber ok, insbesünnere an' Enn' vun sien Trainerloopbahn, faken as Führensswaakheit utleggt. In dat Standardwark över Die Geschichte der Fußball-Nationalmannschaft nömmt de Schrievers Dietrich Schulze-Marmeling un Hubert
Petrus Plancius (* as Pieter Platevoet 1552 in Flannern; † 1622) weer en nedderlandsch Theoloog, Astronom un Kartograaf. He weer Liddmaat vun de hollandsche reformeerte Kark. Wiel he in disse Kark weer, müss he 1585 na Amsterdam flüchten. Dor keem sien Intress an Navigatschoon un Geografie op. He teken denn as Kartograaf vun de Nedderlannsche Oostindien-Kumpanie över 100 Koorten. Sien Wark weer nich sünnerlich bekannt, vun wegen dat he sien Leevdag kenen Atlanten rutgeven kunn. 1592 möök he aver ene Weltkoort apentlich, de Nova et exacta Terrarum Tabula geographica et hydrographica. Ok Koorten vun’n Himmel möök he, in de he ne’e Steernbiller inföhr, as de Duuv, de Gieraap oder dat Eenhoorn. Petrus Plancius. Mehr Biller, Videos oder Audiodateien to’t Thema gifft dat bi Wikimedia Commons.
Ben Wyvis weer en Whisky-Brenneree in Invergordon, Ross-shire, Schottland. De Destille is an’n 9. Juni 1965 op dat Rebeet vun de Invergordon Grain Distillery apen maakt worrn. Ehrn Naam hett se vun den 1046 m hogen Barg. Vun 1879 bit 1926 geev dat bi Dingwall al mol en Brenneree ünner den glieken Naam, de vun 1893 an Ferintosh nöömt weer. De beiden Brenneree hebbt aver mit Utnahm vun den Naam nix mit’nanner to doon. De Ben Wyvis-Brenneree is al an’n 24. Nvomber 1976 wedder dicht maakt worrn. Een Johr later weer se afreten. De beiden Brennblasen sünd licht ümboet worrn un staht intwüschen in de Brenneree Glengyle, de an’n 25. März 2004 apen maakt worrn is. De Brenneree höör to dat schottische Whisky-Rebeet Highlands. Ehr Water hett se ut den Loch Glass nahmen. In de Destille geev dat söss Gäärfatten (wash backs). Brennt weer in een wash still to 10.000 l un een spirit still mit dat glieke Volumen. Vun den Whisky ut disse Brenneree is nich veel affüllt worrn. List vun de schottischen Brennereen http://www.mahorobi.com/e/cd/benwyvis.html http://www.whiskyportal.com/distilleryde.asp?DistilleryID=136&DistilleryName=Ferintosh+Distillery Misako Udo, The Scottish Whisky Distilleries, Black & White Publishing 2006, ISBN 1-845-021304 Koordinaten:57° 42′ N, 4° 10′ W
Macduff is een Whisky-Brenneree in Banff, Banffshire, Schottland. Se liggt an’t gegenöver vun de Stadt an’t Över vun’n Deveron. De Destille höört an sik to dat Whiskyrebeet Speyside, warrt aver faken ok to dat Rebeet Highlands tellt. De Brenneree Macduff is 1962 vun de Gewarfslüüd Brodie Hepburn, Marty Dykes un George Crawford grünnt worrn. 1972 is se vun William Lawson övernahmen worrn, acht Johren later weer se in den Kunzern Martini & Rossi inföögt. De höört siet 1993 to Bacardi. Dat Water för de Produkschoon betütt de Destille ut den Gelly-Born. Anfungen hett de Brenneree mit twee Brennblasen, man de Tall weer mit de Tiet jümmer grötter, so dat vundaag mit twee wash stills un dree spirit stills brennt warrt. Macduff weer de eerste schottische Brenneree, de Meeschfatten ut Metall insett hett. Ok weern se de eersten, de jemehr Brennblasen mit Damp hitt maken deen. De Whisky ut de Brenneree warrt to’n gröttsten Deel för de Produkschooon vun Blends verbruukt, sünners för den William Lawson-Blend. Single-Malt-Whiskys ünner den Naam Macduff gifft dat blots vun unafhangige Affüllers. De Originalaffüllen vun de Destille, warrt ünner den Naam Glen Deveron in den Hanneln bröcht. List vun de schottischen Brennereen M. Jackson: Whisky. Dorlin
Dat Bisdom Veern is üm 800 in Veern grünnt worrn un höör in’n Anfang to de Karkenprovinz Mainz. Se weer toeerst mit de Abtee in Amorbach in’n Odenwald in Personalunion föhrt. Later in’t 9. Johrhunnert keem de Bischop denn mehrst ut’n lokalen Adel. So hebbt de Amelunger mehrst Mönken ut de Abtee Corvey op den Bischopsstohl sett. In’t late 10. Johrhunnert kreeg de Bischop Markt-, Münt-, Toll- un Bannrecht in’n Sturmigo, wat later de Grundlaag för ene Landsherrschop weer. Dat Doomkapitel kunn al üm 890 bi’t Vermögen ene Trennung vun’n Bischop dörsetten. Vun 1275 an op 16 Liddmaten fastleggt, müssen de fief öllsten Preesters, de fief in’e Merr Diakonen un de fief jüngsten Subdiakonen wesen. De Proovst vun St. Johannis in Lünborg weer de 16. Liddmaat un harr en Sünnerstatus. De Liddmaten füll dat Kapitel, dat Proovst, Dekan, Scholaster, Kellner, Kantor un Thesaurar as Dignitäten ümfaten dei, vun sülvst op. Gegen dat Enn vun’t 15. Johrhunnert kemen nich weniger as 48 Doomvikaren dorto. Vun de acht Archidiakonaten weren en poor in’t Doomkapitel inkorporeert. Dat Hoochstift Veern höör to’n Nedderrhiensch-Westfäälschen Riekskreis. Siet 1558 kreeg de luthersche Glöven in’t Bisdom jümmer mehr Bedüden un mit de ne’e Karkenordnung in de 1570er Johren
Ernst Schmied (* 1924; † 22. März 2002) weer en Swiezer Bargstieger. Tosommen mit Jürg Marmet gelung hüm an' 23. Mai 1956 de tweet Bestiegen vu den Mount Everest. Beid weern dormit ok de eerst Swiezer up den hööchsten Barg vun de Eer. Schmied harr all all gröttere Wannen vun dat Berner Oberland besteegen un weer 1956 Liddmaat vun de darte Swiezer Everest-Expeditschoon ünner de Leiden vun Albert Eggler, bi de he för Nehren un Verpleegen tostännig weer. Schmied sien Fru Dora, de he 1953 heiraadt hett, weer de Süster vun sien Teamkollegen Hansruedi von Gunten. Schmied bedreev in Bern en Fackgeschäft (Leder Schmied) an de Genfergasse. Porträt up sfar-evev06.ch Dokumentarfilm "Schweizer Mount Everest-Expedition" vun Condor Films
Maggie Grace (börgerlich: Margaret Grace Denig; * 21. September 1983 in Worthington, Ohio) is en US-amerikaansche Schauspelersche, de as Shannon Rutherford in de Feernsehreeg Lost bekannt worrn is. Maggie Grace is de öllste vun dree Kinner. Opwossen is se in ehrn Geboortsoort Worthington in Ohio, woneem se ok de High School besöcht un ehrn Afsluss maakt hett. To de Tiet hett se al an Theateropföhren vun de High School mitmaakt. In’t Öller vun sössteihn Johre is se mit ehr Mudder na Los Angeles gahn, üm dor en Utbilln in de Schauspeleree to maken. Ehr eerste Rull speel se 2001 in de Nettreeg Rachel’s Room. Eerste Bekanntheit kreeg se dör den Feernsehfilm Murder in Greenwich, de op de wohre Geschicht vun de föffteihnjohrigen Martha Moxley baseer. För ehr Speel weer se denn ok för en Pries vörslahn. De Johren dorna harr Grace vör allen Gastrullen in verschedene Feernsehregen as CSI: Miami, Cold Case oder Law & Order: Special Victims Unit, vördem se 2004 en Rull in Oliver Beene övernahmen hett. Ehrn Dörbrook harr se mit ehr Rull in de Feernsehreeg Lost in de se 2004 bit 2005 een vun de Hööftfiguren speelt hett. 2005 weer se bito in den Film The
De Virginiden sünd en Meteorstroom, de jeed Johr in’n März un April vörkamen doot. De Naam is afleidt vun dat Steernbild Jumfer (lat. Virgo), ut dat de Steernsnuppen schienbor kamen doot. Anners as bi de meisten annern Steernsnuppenströöm is de betse Tiet to’n Beobachten nich an’n Morgenhimmel, man üm Middernacht rüm, wenn dat Steernbild ruchweg in’n Süüden steiht. De Radiant vun de Virginiden, de twüschen Anfang März un Mitt Aprill aktiv sünd, liggt in de Neeg vun den hellen Steern Spica bi de Himmelskoordinaten 200° / -5°. De gröttste Tall vun de teemlich langsomen (22–25 km/s) Meteoren warrt as Zenithal Hourly Rate (ZHR) betekent un liggt Anfang April bi ruchweg 5 in de Stünn. In de nöördlichen Breden vun Düütschland is de Tall aver man ’n beten sieter. Dat Maximum is teemlich flach, vunwegen dat de Meteoren to’n ekliptikalen Tyyp höört, un dorüm teemlich wiet in de Bahneven verstreit sünd. En swacke Ünnergrupp vun den Stroom, de ok blots kort to beoachten is, warrt as Northern March Virginids betekent, un is för eenige Daag de Märzmitt an to sehn. In’t Johr 2013 weern se vun de American Meteor Society (AMS) as Klass-II-Meteorstroom twüschen den 14. März un den 22. März
Dat Arzbisdom Bremen is en röömsch-kathoolsch Bisdom in Düütschland wesen, dat dat vun 787 bet 1648 geev. Toeerst weer dat en Suffraganbisdom vun Köln, later denn en egen Arzbisdom. Nadem Karl de Grote de Sassen in’t Johr 787 ünner sik brocht hett, möök he Willehad to’n Bischop in dat Rebeet bi de Wersermünn. Willehad nehm Bremen as sien Residenz un wieh 789 den eersten Bremer Doom op den Naam vun’n Apostel Petrus. 848 harr de Synood to Mainz beslaten dat Bisdom Bremen dat Arzbisdom Hamborg ünnertoornen, so dat en Dubbelbisdom Bremen-Hamborg rutkeem. Dorgegen harr man Hilduin, de Arzbischop to Köln, wat. Ok sien Nafolger Gunthar harr dit Menen. Se wullen dat Bisdom nich an Hamborg afgeven. So keem dat, dat eerst vun 870 an, as Paapst Nikolaus I. en Machtwoort spraken hett, de beiden Bisdömer Bremen un Hamborg tohoophören. An'n 1. April 1224 hett de Paapst Honorius III. dat Dubbelbisdom mit Seet in Bremen noch wedder bestätigt. De Titel vun en Arzbischop vun Hamborg is dormit uplööst wurrn. Arzbischop weer nu de Bremer Bischop. Dorbi schull dat Doomkapitel vun Hamborg bestahn blieven un to de Bischopswahl schullen de Proovst, de Dekan un de Scholaster na Hamborg kamen. Arzbischop Adalbert harr